
Mihaela VOSGANIAN - compozitor/ interpret dinamic 
(voce, percuție midi, electronică live) — este absolventă a 
Universităţii Naţionale de Muzică din Bucureşti, la clasa 
profesoarei Myriam Marbé, unde a obţinut și titlul de doctor; 
în prezent, profesor de compoziţie și polifonie la aceeași 
instituţie. Este fondatoarea „trans-realismului arhetipal”, o 
nouă orientare estetică spirituală care propune reinstaurarea 
funcţiilor arhetipale ale artei -— ritualul, catharsis-ul, 
vindecarea și extazul — și exprimarea unei forme diferite a 
suprarealismului, trans-realul, care iese din stări de 


conștiință extinse. A susținut prelegeri la festivaluri si 
conferințe internaționale. Înregistrată pe DVD şi CD-uri (inclusiv 6 CD-uri de autor), muzica 
ei a fost interpretată în România și în străinătate. Ca fondatoare și coordonator artistic al 
Grupului de Muzică si Dans Contemporan INTER-ART a susținut numeroase turnee 
internaţionale. A fost directorul festivalurilor SIMN şi Multi Sonic Fest şi director fondator al 
stagiunii FORUM-ART. Este președinte al Asociaţiei Române a Femeilor în Artă, din 2001. 


REZUMAT 


Viaţa în existenţă, ca formă temporară a fiintárii, presupune evoluţie, respectiv un perpetuum 
mobile, o transformare și o renaștere, un parcurs dinamic al conștiinței cosmice. O atare 
conștientizare a ideii de evoluţie este posibilă doar omului, acelei entităţi întrupate pe care o 
considerăm cea mai înaltă, la nivel de conștiință de sine, care include gândire, rațiune si 
imaginaţie. Dar omul poate accesa un nivel superior, acela al conștiinței cosmice, care 
reflectă înţelegerea realitátilor/dimensiunilor lumilor subtile/ascunse, puse în legătură cu 
teoriile vidului cuantic, ale mecanicilor cuantice sau al câmpurilor unificate. Dacă agreăm 
ideea că prin trăiri extatice, rezultate din practică de meditaţie și rugăciune, ne putem alinia 
la aspecte ale conștiinței cosmice, conștientizări legate de existenţă, fiintare, evoluţie 
interioară; sunt tot atâtea teme care au preocupat pe artiștii tuturor timpurilor care s-au 
îndreptat spre o tematică a căutării căii spirituale și a comunicării cu lumea simbolurilor. Nu 
de puţine ori această căutare a Graal-ului, aspirație a multor compozitori mai vechi dar si 
mai noi, poate implica experienţe lăuntrice ce tin de o experienţă a renașterii spirituale, care 
circumscriu o zonă de explorare transpersonală, trans-subiectivă și suprasenzorială. Ca 
artist contemporan care împărtășesc aceeași căutare a uniunii cu nivelul conștiinței cosmice, 
tind către o expresie artistică a unei arte totale, sincretice. 

Cuvinte cheie: conștiința cosmică, evoluţia conștiinței, tradiții, compozitorii occidentali, 
viata si creaţie, opusuri personale 


.. dependent de fiintarea care nu este el însuşi, 
omul este totodată departe de a fi cu adevărat 
stăpânul füntárii care este el însuși. 

Martin Heidegger 


4. Perspective de raportare la tema evoluţiei conștiinței în prezent 


În învățăturile despre cunoaştere, adevăr și evoluție, Thot atlantul, alias 
Hermes Trismegistul, ne arată in tablita II-a de smarald (Fig. 11), cá: 


„Cel ce progresând a ieșit din întuneric, s-a ridicat din noapte spre lumină, 
este eliberat de Sălile din Amenti, este eliberat de Floarea Luminii si a Vieţii. 
Îndrumat atunci de înţelepciune și de cunoștințele acumulate, 

va trece dintre oameni între Maeștrii Vietii"!. 


Fig. 11, Imagine Táblitá de smarald a lui Thoth? 


Este alegerea noastră dacă, și când, și în ce fel începem drumul nostru 
conştient spre cunoașterea adevărului şi evoluţia noastră spre lumină. O putem 
face, din nou, si în această existenţă, fie de unii singuri, fie sub îndrumarea unor 
maeștri sau chiar prin intermediul artei. 


1 Táblita a II-a din Tablitele de smarald ale lui Thoth, Atlantul, dedicată Sălilor din Amenti. 
? http://www.crystalinks.com/emerald.html, accesat la 21 octombrie 2018 

Încercând o posibilă testare atitudinală a oamenilor actuali, din diverse 
categorii profesionale, dar cu deosebire din lumea artei, am creionat, în principal, 
trei tipuri de raportare la tema evoluției conștiinței: 

1. O primă categorie ignoră această temă sau chiar o neagă, mai cu seamă 
acei agnostici care se consideră mai impácati să nu o ia în calcul pentru cá, 
oricum, e mai comod. E interesant de remarcat că, nu de multe ori, opiniile 
lor au suferit modificări în timp, iar mai devreme sau mai târziu lecţiile 
personale i-au ajutat să-și reconsidere poziția în raport cu tema 
constientizárii propriei evoluţii spirituale. În ceea ce-i priveşte pe artiștii 
creatori care se circumscriu acestei categorii, evident că tema nu intră în 
discuţie în raportarea cu propria creație. Orice alt subiect ori sursă de 
inspirație poate fi mai potrivită pentru propria lor artă. 

2. O a doua categorie o reprezintă cei cu credință în Dumnezeu sau într-o 
forță Divina Creatoare care se raportează la spiritualitate, fie din 
perspectiva propriei religii, fie dintr-o perspectivă mai înaltă de acceptare 
a unui Divin Unic care reflectă adevărul comun aparținând tuturor 
tradițiilor. O mare parte dintre creatorii tuturor timpurilor, ca de altfel si 
din prezent, se simt confortabil în această postură, din perspectiva lor 
individuală. Nu toţi însă au considerat sau consideră oportun să valorifice 
temele spirituale în general sau mai cu seamă a evoluției conștiinței, în 
propria creaţie, pe motiv că acestea tin de o alegere de conduită personală 
care nu poate fi împărtăşită, prin creaţie, cu publicul consumator de artă. 

3. Oa treia categorie, destul de mică, o reprezintă acei oameni pentru care nu 
există o barieră între spiritualitate, conduita lor de zi cu zi sau/și profesia 
lor sau arta lor. În cazul în care sunt creatori, de orice tip de artă, astfel de 
artişti simt să împărtășească cu ceilalți roadele muncii lor spirituale, prin 
tematicile pe care le propun în creaţie ori prin tipul de manifestare ritualic 
pe care îl aduc în scenă. De multe ori, rezultatul estetic/psihologic al artei 
lor, fie el obiect vizual, carte sau performance, contribuie benefic sau mișcă 
si inspiră publicul, care tinde să devină (co)interesat de un parcurs 
spiritual în artă. 

4. Un caz aparte l-ar putea constitui categoria adepților demersului artistic de 
tip trans-realist arhetipal, pe care îl propun ca o nouă orientare spiritualist- 
estetică, care fuzionează practica spirituală asumată cu creaţia artistică si 
cu acel fel de a trăi în armonie cu ceilalți, cu Divinul și cu TOTUL, altfel 
spus cu Dharma. 


Interesant de remarcat o similitudine între aceste tipuri atitudinale și 
diversele tipologii de maturizare spirituală propuse de Constientologie, care 
caracterizează în general evoluţia individului și tipurile de maturizare aferente, în 
diferite etape ale vieții (şi ele fiind mai degrabă orientative), de la cea fiziologică (în 

jurul vârstei de 26 ani), la cea psihologică (în jur de 35 ani), intelectuală (în jur de 
50), spre o ultimă versiune care tinde către perfecţiune și care este denumită 
Holomaturity (maturitatea întregului). Această etapă finală este greu de atins, 
reprezentând, de fapt, ceea ce in Constientologie „se defineşte cel mai bine ca 
maturitatea bazată pe paradigma (evoluţiei) conştiinţei, care aduce la cunoștință 
faptul că adevărata natură a constientei se extinde departe de graniţele tărâmului 
fizic”!. 

Pentru unii dintre noi (care mai mult ca sigur apartinem categoriilor 3 sau 
chiar 4), înțelesul conceptului Holomaturity poate fi o ţintă spirituală, un deziderat, 
către care îndreptăm existența noastră, atât la nivelul evoluției interioare, dar şi în 
folosul comunităţii, poate chiar și prin felul în care abordăm arta noastră. 

În acest sens, afirmaţia lui Joscelyn Godwin (din cartea sa Harmonies of 
Heaven and Earth: From Antiquity to the Avant-Garde, capitolul Muzical Alchemy), mi 
se pare pe deplin îndreptăţită: „Pentru a-şi asuma munca sa, adevăratul 
compozitor, precum alchimistul, nu își alege profesia, ci este ca o chemare care nu 
poate fi ignorată ^, 

Dacă reușim să adâncim înţelegerea semnelor și codurilor marilor tradiţii, 
citind printre rânduri, sau printre pietre ori monumente funerare, în ultimă 
instanță aflăm care este sensul nostru pe acest pământ si în această întrupare sau, 
în alte cuvinte, care este misiunea planului nostru existenţial. Astfel, arta poate fi 
una din misiunile noastre existenţiale, în timp ce temele abordate și exprimate prin 
ea pot unifica propria creştere spirituală cu capacitatea de a ne transforma în relee 
de transmitere divină către cei către care o impartasim. 

Unul dintre înțelesurile profunde ale evoluţiei noastre, pe care îl putem 
transmite prin propria creaţie artistică, este faptul că nu suntem doar una cu corpul 
nostru (fizic), nici doar cu emoțiile noastre si nici doar cu mintea sau gândurile 
noastre. Suntem de fapt altceva, si anume suntem una cu sufletul nostru și chiar 
mai mult, suntem una cu Sinele sau Sufletul nostru Superior. Suntem copiii lui 
Dumnezeu, suntem fiinţe spirituale înzestrate cu Putere Divina, Voinţă Divina si 
Iubire Diviná.? 

Thoth, în Cheia înțelepciunii (Táblita 3), ne transmite că „omul este o stea 
incátusatá într-un corp, până când, la sfârşit se eliberează prin propria luptă. Doar 


! Traducere din engleză din Sandie Gustus, Less incomplete, Edit. O-Books, 2011, Winchester, Uk, 
Washington, USA, p. 284: , Holomaturity is best defined as the maturity of the consciousness based on 
the consciential paradigm, which acknowledges that the true nature of the consciousness extends far 
beyond boundaries of the physical realm". 

? Original in engleză: „In order to undertake this work, the true composer, like the alchemist, does not 
choose his profession: he is summoned to it by a call that cannot be ignored.”, 
https://hermetic.com/godwin/musical-alchemy, accesat la 18 septembrie 2018. 

3 Afirmatii cuprinse în introducerea meditatiilor din curriculum de Arhatic Yoga sau Pranic Healing. 

prin efort si trudă steaua din tine va înflori într-o nouă viata. Cel ce stie începutul 
tuturor lucrurilor, isi eliberează steaua din tărâmul noptii."! 

Când începem să percepem aceste adevăruri, începem să simţim Pacea 
Divină în noi şi în ceilalți, percepem conexiunea cu Dumnezeu și cu TOTUL. 
Salutul NAMASTE (Divinitatea din mine salută Divinitatea din tine) din tradiţia 
hindusă capătă sens și pentru noi, iar Mintea începe să decodifice corect diversele 
nivele ale adevărului, devenind un instrument subtil al Sufletului nostru. 

Cât de minunat este pentru un artist creator să folosească mintea lui, ca 
mijlocitor între omul fizic şi omul spiritual? Dacă conexăm mintea cu mintea 
supraconstientá, reuşim să o folosim pentru ceea ce a fost ea creată cu adevărat, 
respectiv pentru a deveni acel instrument subtil al realizării dezideratului 
Sufletului Superior?! Şi care este acest deziderat, în ultimă instanță? Este uniunea 
dintre Sufletul nostru încarnat/întrupat şi Sufletul Superior care la rândul său este 
direct legat de Scânteia Divină din Noi și de Creatorul Divin a TOT. O astfel de 
înțelegere ne permite ca sintagma EU SUNT, din Cheile lui Enoh, să nu mai tulbure 
ignoranta din noi și nici Egoul nostru, ci doar să se manifeste corect cosmoetic. 

Conștientizarea unor astfel de adevăruri imuabile reprezintă a doua 
renaştere, după intrupare (renașterea din timpul vieții), despre care vorbea Iisus în 
replica sa către Nicodim: „Adevărat, adevăr iti spun că, dacă un om nu se naște din 
nou, nu poate vedea împărăţia lui Dumnezeu.” (loan 3: 3). 

Această renaștere este trezirea spirituală, sau trezirea altor simțuri, sau 
uniunea sinestezică, sau deschiderea celui de al treilea ochi — vederea spirituală — 
care permit trecerea într-un nou nivel de conştiinţă, sau, după cum spun hindușii, 
la nivelul de inițiere dwija. 

Dacă copilul cunoaște botezul cu apă, asa cum a rămas el de la Ioan pentru 
creștini, avatari precum lisus sau Buddha botezau corpul în spirit, deschizând a IV- 
a dimensiune, în care se capătă sensul spaţial al timpului, cunoașterea directă și 
conştiinţa de sine ca parte a conştiinţei cosmice, despre care vorbeşte Upensky în 
Tertium Organum.? 

Cu cât ne apropiem de acţiunea întrupată la nivelul superior al Dharmei, 
cu atât ne apropiem de sfârşitul succesiunilor noastre terestre și de momentul 
elevării la alte spatii solare si planetare. 

Dacă „Creatorul a zidit Universul punând spiritul în suflet si sufletul in 
trup si l-a rânduit în asa fel, încât acesta să fie, prin alcătuirea sa, opera cea mai 
frumoasă și mai desăvârșită” (Platon în Timaios), la nivelul nostru terestru de 
creator putem face același lucru prin propria noastră artă. Toate învățăturile 
primite sau reamintite din vieți trecute irump din opusurile noastre, precum 
luminile Scânteii Divine. 


1 Thoth, Cheia înțelepciunii, Táblita 3. 
2 Termeni cu care operează Upensky în demonstrațiile sale si care apar sintetizati și în tabelele dedicate 
nivelelor conștiinței. Ouspensky, P. D., Tertium Organum, Globel Grey EBooks, 2018, p. 364. 

Chiar dacă la intrupare, memoria vieților trecute (de unde a coborât 
spiritul) sunt uitate, rămâne corpul cauzal, ca parte a corpului spiritual, cu toate 
informaţiile despre inclinatiile, talentele, aspiraţiile noastre profunde. Ele sunt ca 
un vector al direcţiei noastre de evoluţie, ca o rezultantă experientialá a tot ceea ce 
am trăit în alte vieţi. De fapt, structura multidimensionalá a corpului nostru cauzal 
cu toti vectorii lui de voinţă si informatie, ne determină calea. Cu siguranţă cá noi, 
artiştii, am mai experimentat arta noastră de mai multe ori și ne-am perfectionat-o, 
iar acum putem să dăm, prin creație, măsura nivelului spiritual la care am ajuns. 

Există, însă, pericolul identificării cu propriile noastre creaţii. Ba chiar, am 
putea vedea că, la nivel de umanitate, am ajuns să fim deja depășiți de propriile 
creaţii tehnologice, de viteza, de capacitatea lor informatică si manevrabilitatea lor. 
Tehnologia nu are legătură cu evoluția spirituală, decât în măsura în care nu ne 
domină ci doar ne servește creativitatea, fie ea artistică sau de orice fel. 

Ceea ce proiectăm în afara noastră, în atitudinea de zi cu zi sau în artă, 
de fapt reflectă interiorul nostru sau căutarea noastră spirituală. Lumea exterioară, 
cu tensiunea, boala, stresul, manifestările agresive, reflectă tocmai dezordinea din 
mintea, din sufletul umanităţii, în timp ce legea (cosmică) și adevărul (universal) 
înseamnă ordine. 

Dacă nu ne-am mai identifica cu exteriorul şi în loc de a fi reactivi am fi 
mai degrabă creativi, nu ne-am cheltui energia inutil, ci am folosi-o pentru o creaţie 
mai apropiată de modelul divin. Ce poate fi mai atrăgător sau mai provocator 
pentru un creator spiritual contemporan, decât o astfel de názuintá? 

Nu cred că putem dezvrăji muzica, îndepărtând-o de adevărurile ascunse 
ale înțelepciunii mistice și ezoterice sau/şi de raționalitatea gândirii antice. Dacă la 
platonici, muzica acorda cosmosul și deopotrivă sufletul uman în conformitate cu 
rațiile pitagoreice (2:1, 3:2, 9:8), permiţând ca sunetele inaudibile ale cerului să 
vibreze cu cele ale sufletului pământului și invers, iar sunetele audibile ale muzicii 
umane să reflecte sferele cerești, am putea imagina și contempla deopotrivă și 
monocordul lui Robertus Fluctibus!, din lucrarea sa metafizică Utriusque cosmi 
(Fig. 12) — în care vibrația sonoră devine instrumentul voinţei divine care 
armonizează structura universului. 


1 Robertus de Fluctibus (1574 —1637), fizician, matematician, cosmolog și ocultist englez din descendență 
paracelsiană. 

Fig. 12, Robert Fludd/ Robertus de Fluctibus, imaginea monocordului (a), 
din Utriusque cosmi (b) 


„De aceea, muzica nu a fost doar un obiect într-o lume magică ci chiar 
agentul rațional al magiei însăși, iar a dezvrăji muzica ar însemna să dezacordezi 
întreaga lume”.1 

Consider că muzica poate să servească transmiterii adevărurilor înalte, iar 
creatorul de muzică (sau de artă, în general), poate fi un slujitor, păstrător şi 
transmitátor al cheilor universului. Degeaba, noi compozitorii moderni stăpânim 
tehnici si virtuti timbrale instrumentale sau și tehnologice si chiar si ştiinţa 
formelor muzicale, dacă conţinutul lucrărilor noastre nu reflectă, măcar din când în 
când adevărurile conștiinței cosmice. Altfel, cum aprecia si Danil Chua, „muzica 
modernă, lipsită de esentele ei invizibile si cu aura ei supra-naturală respinsă ca 
non-existentă, devine un obiect al manipulării ratiunilor instrumentale"? 


5. Opusuri personale care reflectă tema conștiinței cosmice 


Mă voi referi la două dintre opusurile personale care au o directă legătură 
cu tema elevării și evoluţiei conștiinței și anume: Calea îngerului Uman şi la 
L.A.U. Portal. 

Ambele fac parte dintre lucrările mele sincretice de orientare trans-realistă, 
estetică novatoare care isi propune, pe de-o parte, să reitereze funcţiile arhetipale 


1 Thus music was not simply an object in a magical world, but the rational agent of enchantment itself... 
To disenchant music is therefore to untune the entire world. Daniel K. L. Chua, Absolute music, 
Cambridge University Press, Part 1, The garden of Eden, p. 15. 

? Idem (original in englezá: With its supernatural aura demystified as natural and its inaudible, invisible 
essences dismissed as non-existent, modern music became an autonomous object open to the 
manipulations of instrumental reason.) 

ale artei, precum funcţia ritualică, cathartică, vindecătoare sau/şi extatică, iar pe de 
altă parte să exprime o nouă formă a supra-realului, denumită de artistă 
trans-realul care rezultă din explorarea stărilor de conștiință modificată sau din 
experimentarea visárii lucide. Această abordare derivă din sublimarea artistică a 
trăirii autentice a stărilor de iluminare, obținute si experimentate prin diverse 
tehnici sau practici spirituale si aduse ca ritual în scenă. 


5.1. Compusă într-o primă versiune pentru solist tradițional, grup 
experimental, orchestră și sunete procesate, Calea îngerului Uman/The Path of a 
Human Angel a fost prezentată în primă audiție mondială în 2011, în cadrul SIMN, 
de către orchestra Radiodifuziunii Române condusă de Tiberiu Soare, avându-i ca 
soliști pe Grigore Lese si membri ai grupului Inter-art într-o formulă internațională: 
Barrie Webb (Anglia) — trombon/didgeridoo —, Emil Sein (Spania) — saxofoane -, 
Costin Petry (Franţa) — percuție midi —, alături de Mihaela Vosganian — voce/live 
electronice, percuție midi —, Irinel Anghel — Keyboard-, Sorin Romanescu (chitară 
electrică). Această versiune s-a reluat ulterior în cadrul Festivalului Enescu. 

În 2015, am conceput o versiune nouă, de data aceasta sincretică, complexă 
(Fig. 13) care a introdus conceptul de instalație vizuală a artistei 
Maria Constantinescu şi instalaţie video, semnată de Mihai Cucu, alături de 
coregrafia Lilianei Iorgulescu si prezenţa actorului George Hodor. Această nouă 
versiune, mai redusă din punct de vedere orchestral, reunea alături de solistul 
traditional Grigore Lese, Grupul Inter-art! şi cvartetul Passione?, sub conducerea 
dirijorului Cristian Lupes si a fost prezentată de mai multe ori în Bucureşti 
(în SIMN sau la Opereta Naţională), în cadrul centenarului Brâncuși (la Târgu Jiu) 
şi inclusiv în Olanda, la Haga, în cadrul Festivalului Catsheuvel, 2015: 


Fig. 13, Imagine din spectacolul Calea îngerului Uman prezentat la Haga. 


1 Două voci soliste, flaut, clarinet/saxofon, trombon/didgeridoo, keyboard, percuție midi, percuție, 
chitară. 
2 Extins la cvintet. 

Cele 7 secțiuni ale lucrării ne introduc în etapele posibile ale unei ființe 
pământene, reflectate ca Înger Uman, și fac referire inclusiv la conceptul 
Novus Angelus prezent in monoprintul! lui Paul Klee (Fig.14). 


Fig. 14, Paul Klee, Novus Angelus 


Fiinţa trezitá din vălul uitării de sine, dar deopotrivă duală, Îngerul uman 
traversează spatii/statii în vederea întregirii sale spirituale. Astfel, alege mai întâi 
să coboare din Akasha (I) — spaţiul multidimensional al energiei cauzale, de unde 
porneşte totul spre materializare. Mai apoi, sosirea lui este anunţată precum 
Buna vestire (II) a „copilului lunii”, unic si special, care va veni să uimească lumea. 
Rásfátat de universul inocent al copilăriei se joacă De-a ascunselea (III) şi alte 
„numărători”, spunând cuvinte numai de ei stiute; apoi se înfioară pentru prima 
oară de Cântecul iubirii necondiționate (IV). Devenind matur, páseste pe 
Calea înțelepciunii (V), unde cheile lumii își dezvăluie înțelesurile imuabile precum 
mantrele sacre. Senectutea îl aduce pe cel din urmă drum, în care Moartea și 
naşterea (VI) devin una, pregătindu-i astfel reîntoarcerea în eternul Samadhi (VII), 
spaţiul dimensiunii a patra a sufletului. 

Cele 7 capitole ale lucrării corespund centrilor sonori de la Do la Si şi 
respectiv celor 7 centri energetici interiori — chakrele —, relaționând deopotrivă cu 
arhetipurile naturale precum arhetipul nașterii sau al morţii sau cel transcendent al 
ascensiunii. 


1 Tehnică de transfer de ulei inventată de pictorul Paul Klee, în anii '20. 

Fig. 15, Imagine din spectacolul prezentat la Operetă, din 2015 


Lucrarea contemplă spatii estetice si culturale diferite, exprimate la nivel 
de vocabular si sintaxă muzicală, creând poli-temporalitáti si poli-muzici în 
superpozitie sau alternanță. 

Textele folosite au surse variate precum texte din folclorul românesc, 
mantre vedice primite în stări de conștiință extinsă!, două poeme de Varujan 
Vosganian intitulate Copilul lunii şi A patra dimensiune (recitate de actor) si poemul 
Miorita, recitat-cântat de Grigore Lese, într-o veche tehnică autentică tradițională. 

Gen muzical hibrid, Calea îngerului uman explorează, totodată, sunetele 
procesate cu o combinaţie inedită timbrală a unui poli-artist tradițional (voce, 
tilincă, caval, darabană, toacă), un grup experimental de multi-performeri (care 
cântă nu doar pe instrumente acustice dar și pe unele electrice sau electronice 
precum voce procesată, percutii midi, chitară electrică). 

Pe direcția trans-realismului arhetipal, această lucrare este relationatá cu 
arhetipurile naturale, precum arhetipul nașterii, al morţii, al renașterii, sau cu 
arhetipul ascensiunii, dar si cu simboluri arhetipale ale geometriei sacre, folosite 
deopotrivă în scenografie și video. 


1 Primite într-o călătorie în locurile de putere din Peru. 

Fig. 16, Imagine din spectacolul prezentat la Operetá, din 2015 


5.2. A.LU. Portal, Trans-real architecture-installation hall & performance for 
experimental eroup of multi-performers, gamelan group, electronic sounds, dance and 
video design (2015/2018) este un proiect trans-realist multiplu, sincretic, novator 
având un grad de complexitate ce depășește tipologia obișnuită de proiecte de 
spectacole (ce se pot desfásura in sáli conventionale sau in spatii neconventionale). 

Însuşi subtitlul definește acest demers de artă totală ce se doreşte a fi mai 
mult decât un spectacol, deoarece implică construcţia un spaţiu arhitectural 
performativ special creat, o arhitectură dinamică, în formă de sferă, care urmează 
să fie montată pe apă. 

Un astfel de spaţiu de performance este conceput ca un spaţiu consacrat 
initierilor prin artă, descriind o geometrie sacră care ar ridica vibrația persoanelor 
care ar intra în ea, chiar si doar spre vizitare; totodată, ar deveni o alternativă de 
sală de concerte sau spectacole sau/şi de conferințe sau expoziții care să servească, 
pe viitor, unor scopuri deopotrivă culturale, artistice si spirituale, dar si să formeze 
un anumit tip de public de artă nouă. 

Fig. 17 


Pe filiera trans-realismului arhetipal, proiectul A.I.U. Portal conexeazá cu 
trei simboluri semnificative ale conştiinţei cosmice şi implicit ale cunoașterii 
omenirii, recognoscibile nu numai în tradiţiile vechi (creştinism, samanism, 
budism, cabala), dar şi în teosofie, antroposofie sau în psihologia modernă sau 
transpersonală: 

1. Sfera - arhetipul centrului, al divinității, al uniunii, al perfecțiunii, al sinelui 
superior (al totalitátii persoanei psihice) sau, în alte cuvinte, înţelepciunea 
transcendentală a maestrului interior; 

2. Arborele vieţii — în diferitele sale abordări — arborele lumii (creştinism), arborele 
celest (maiasi), copacul răsturnat (hinduși, islam, aborigeni), dar cu precădere cu 
arborele sefirotic cabalistic, ca proiecție a Omului Arhetipal/Fiinta Primordială, dar 
şi ca fuziunea dintre cele trei forte primordiale ale cosmosului (numere, forme și 
nume), una dintre viziunile cele mai complexe dintre toate teoriile creationiste; 

3. Lotusul — simbol care întruchipează tendința de cunoaștere si ascensiune 
(spirituală) a ființelor, conține și floarea și fructul în același timp, reflectând legea 
karmei (a cauzei si efectului sau a acțiunii si reacţiunii) care guvernează cosmosul; 
totodată el răsare din mâl și întuneric dar își păstrează puritatea, precum 
Boddhisatvas sau fiinţele înălțate care trăiesc în lume, dar rămân pure. 

A.LU. Portal este metafora călătoriei ascendente a conștiinței de sine a unei 
fiinţe trezite din ignoranță (simbolizate prin lotus), în spaţiul celor trei lumi 
(Trailokya), corespunzătoare arborelui vieții: 

e lumea de jos - a întunericului, a lucrurilor ascunse, a subconstientului si a 

inconştientului, tărâmul traumei, al infernului sau al adâncurilor 

pământului, al trecutului, dar si al realității microcosmice, al 

interconectivitátii spiritelor naturii (gnomilor, elfilor, totemurilor plantelor 

sau arhetipurilor animalelor de putere); este partea rădăcinilor arborelui 

cabalistic al vieţii cu sefirele triunghiului inferior (Malkuth, Hod, Netzach si 

Yesod) care alcătuiesc personalitatea individului; este şi lumea dorinței din 

viziunea budistă sau hindusă (Kamaloka/Mara); această secțiune este 

realizată multimedial, cu sunete procesate si tehnologie virtuală de tipul 

realităţii augmetate 3 D; 

e Jumea de mijloc — lumea fizică a substanţei, a realității de zi cu zi, a 
prezentului, lumea stării normale de conștiință, a egoului, a testelor, 
încercărilor, lecţiilor, suferințelor și a binecuvântărilor; este lumea materiei 
(denumită în buddhism Rupaloka/Rupadhatu) sau trunchiul arborelui 
kabbalistic — triunghiul median al sefirelor Tiphareth, Geburah si Chesed — 
care sunt in legáturá cu sufletul si care este considerat in teosofie drept 
liantul între pământ şi cer sau între lumea de jos si cea de sus; înțelegerea 
acestei lumi presupune ancorare in rádácini si comuniune cu dinamica 
invizibilá a naturii, de aceea, la acest nivel intrá in actiune performerii 
(muzicieni si actori), care sunt dispuși atât pe scenă cât si între spectatori; 

e Jumea de sus — lumea pur formală, fără substanță (Arupaloka/Arupadhatu 
buddhista), lumea celestă a arhetipurilor zodiacale sau lumea spiritului in 
accepțiunea teosofică, lumea ierarhiilor angelice, a maeștrilor și ghizilor 
spirituali, lumea de dincolo de timp si spaţiu, tărâmul cel mai înalt 
vibrational care relevă adevărata natură a lucrurilor; totodată, este zona 
supraconstientului sau transpersonalului, care ne facilitează percepția 
fluentei unicului, respectiv triunghiul superior al arborelui sefirotic format 
din cele trei sefire ale spiritului — Binah, Chockmah si Kether; este 
momentul de apariţie din înaltul instalaţiei a personajului Divin, plasat 
deasupra publicului si care este reprezentat de două instrumente 
concomitent — acordeon si setar. De la ultimul nivel al cercurilor 
concentrice, după ce a parcurs muzical o incursiune prin momente 
semnificative ale istoriei muzicii, publicul poate avea o viziune totală, 
globalizatoare, a spaţiului si timpului, putând vedea de sus, ca un vultur, 
toată instalaţia desfăşurată. 

Viziunea spaţiului performativ, în formă de sferă cu trei cercuri 
concentrice, corespunde delimitarii celor trei lumi și viziunea ascensiunii 
conștiente a sufletului, creând deopotrivă simultaneitatea percepţiei lor în întreg, 
atât în afara performance-ului, cât şi din interior. 

Fig. 18 


Pe parcursul actului artistic de aproximativ 45/50 de minute, publicul este 
ghidat de ghizii multi-performeri, prin actul artistic, să parcurgă un traseu inițiatic 
spiralic ascendent, precum lotusul, asigurat în spațiul sálii/instalatie, poposind pe 
cele trei nivele concentric/excentrice, contempland percepții, senzaţii, emoții, ori 
stări interioare vindecătoare. 


Fig. 19 


Primul popas, semnalizat la nivelul cercului arhitectonic inferior, ne 
conectează cu lumea de jos a adâncurilor abisale, in care interferám cu ambientul 
proiectiv de lumini si umbre si cu baia de sonoritáti electronice si acusmatice; la 
acest nivel putem experimenta stári/viziuni încă neaflate (din tărâmul umbrei). 

Al doilea nivel al ascensiunii publicului este nivelul median al sferei, 
corespunzător lumii concretului prezent în care ne conectăm pentru prima oară cu 
instalația și performerii dinamici din scenă, respectiv cu cei trei poli-muzicieni, 
dansatorii si actorii, la care se alătură treptat trei grupe de percutii de tip gamelan 
aşezate în public; impactul auditiv si vizual este direct şi interactiv între spectator 
şi artisti, precum în realitatea curentă, cu emoţiile, percepțiile și stările ei sufletești 
complexe. 

Ascensiunea la nivelul celui mai înalt cerc aduce publicului starea de 
revelaţie a percepţiei de sus a întregului, uniunea cu divinul și starea de graţie a 
spiritului; este momentul unic al impactului cu creatorul, personificat printr-un 
dublu personaj performativ - Yin/Yang, feminin/masculin - care poate fi 
contemplat și auzit din înaltul instalaţiei. Este momentul percepţiei sunetelor 
celeste, a manifestării bucuriei împlinite, a iubirii necondiționate, a compasiunii și 
integrării arhetipale; este Cheia către ce e Sus este si Jos din Tüblitele de smarald ale lui 
Thoth. 

A.LU. Portal poate fi vizionată de către public și în afara actului 
interpretativ, exclusiv ca o Instalaţie vizual-auditivă care poate fi contemplată pe o 
durată nedeterminată, într-un parc tehnologic cu apă sau alt tip de context unde a 
fost montată. Ca spaţiu performativ, această instalație arhitecturală poate fi 
folosită, succesiv, pe parcursul mai multor ore de performance (cu pauze între de ele 
de 15 minute, necesare pentru evacuarea publicului). 

Acest spaţiu de artă/cultură/spiritualitate va rămâne, ulterior premierei, un 
laborator de lucru experimental pentru generaţiile viitoare de artiști tineri, 
preocupaţi de arta sincretică şi simbolică si care încearcă proiecte la granița între 
arte. O versiune și mai ambițioasă ar fi crearea unei reţele de astfel de construcții in 
România (în mai multe oraşe sau sectoare din Bucuresti) sau chiar în capitalele 
lumii. 


In loc de concluzie 


Cred, ca si Wagner si multi alţii, într-o imbrátisare a artelor, venită, de 
altfel, dintr-o expresie primordială a expunerii lor fuzionate. Cum aprecia 
Kandinski în lucrarea sa teoretică On the spiritual in Art [Spiritualul în artă], chiar 
dacă muzica, prin natura ei (temporală) este poate cea mai emancipată dintre arte, 
neavând nevoie de ceva din afară pentru a se exprima, „ajungem în final la o 
încrucișarea a puterii lor (una asupra alteia) si chiar dacă sunt separate între ele, 
dintr-o perspectivă concentrică (Fig. 17), ele se combină în tendinţele lor cele mai 
profunde, din care va crește în viitor o artă (totală) cu adevărat monumentală, pe 
care astăzi, deja, o întrezărim”.! 


! Vassili Kandinski, On the spiritual in art, The Pyramid, Guggenheim Foundation, N. Y. City, Hilla Rebay 
Editor, 1946, p. 36. Traducere din engleză: „Deeply concerning, each art is separated from the other, but, 
on the other hand, they combine in their innermost tendencies. Therefore, we finally arrive at the 
encroachment of the power of various art upon one another. From this inner tendency will arise, in the 
future, the truly monumental art, which today we can already foresee." 

Fig. 20: Vasili Kandinski, Several Circles 


Constiinta cosmică (ca aspirație a celui mai înalt nivel al conştiinţei 
individuale) este un dat al nostru, al fiecăruia, pentru a fi înţeles şi accesat, dincolo 
de timp şi spaţiu, dar care ne uneşte între noi, dar si cu stelele și universul. A ne 
permite să recunoaștem că suntem, în această existenţă, într-o trecere, pe drumul 
inevitabil al evoluţiei de sine, că suntem fiinţe ale conștiinței universale, care 
înțelegem legea dharmei, dar si pe cea a relativităţii sau pe cea a cauzalitátii, ne 
ajutá pe noi, creatorii, sá ne aducem o contributie directá dar si mijlocitá prin artá, 
la evolutia planetei. 

Artele, in general, sau fuziunea lor intr-o artá totalá, vor tinde, dupá 
părerea mea, să se unească din ce în ce mai mult cu intelesurile științelor, dar și cu 
cele ale metafizicii si ale ocultismului — a perceptiilor lumilor subtile, non-tangibile 
şi non vizibile cu simțurile comune - realizând împreună o coaliție pentru 
înțelegerea divinității si a cosmosului într-o singură viziune a TOT-ului. Totodată, 
arta contemporană sau cea ce va veni, cultivând (din nou) simbolismul arhetipal, 
va tinde să ne unească într-un nivel al conștiinței de grup, dar care va începe prin 
asumarea propriei realizări spirituale, a conștientizării propriei misiuni si a 
acțiunilor care decurg din expansiunea Eului comun (Ego) spre cea a Sinelui Înalt. 
Va fi o artă responsabilă, pusă în sprijinul propriei evoluţii, dar şi a evoluţiei 
celorlalți, și va implica începutul percepției propriei imortalitáti. 

Astfel, parafrazându-l pe Kandinski, „orice artist care se cufundă în 
comorile tainice ale interioritátii sale artistice devine un colaborator de invidiat în 
construcția piramidei spirituale care se va înălța până la cer."! 


1 Vasili Kandinski, Spiritualul în artă, Editura Meridiane, Bucuresti, 1994, p. 46. 

